PMIndiaData/PMIndiaSum huggingface dataset:
পি.এম.গী উজবেকিস্তান খোঙচৎকী মাঙওইননা পীরম্বা খোঙশাল্লমদাইগী ৱারোল

ঐ উজবেকিস্তানগী রাস্ত্রপতি ঐচ.ই. মিস্তর সবকৎ মির্জিয়োয়েবকী পাউকৎ মতুং ইন্না সাংহাই কোওপরেসন ওর্গনাইজেসন (এস.সি.ও.)গী কাউন্সিল ওফ হেদ্স ওফ স্তেতকী মীফম য়াওনবগীদমক সমরকন্দা চৎকদৌরি‍। এস.সি.ও. মীফম অসিদা তোপিকেল, রিজনেল অমসুং মালেমগী ওইবা ইসুশিংগী মরমদা ৱাখল্লোনশিং ফোঙদোক্ননবা, এস.সি.ও. পাকথোক চাউথোকহন্নবা অমদি লূপ অসিগী মনুংদা মায়কৈ কয়া লোঙবা অমদি নাকল অনিমক্তা কান্নগদবা তেংবাংনবগী মরী হেন্না চেৎশিনহন্নবা থৌরাং য়াৎনবগী মীৎয়েঙ থম্লি‍। উজবেক চেয়রসিপকী মখাদা, লল্লোন ইতিক, শেন্মিৎলোন, নাৎ অমসুং তুরিজমগী লমদা নাকল অমগা অমগা তেংবাংনবগী ফিরেপ কয়া লৌরবা য়াই‍। সমরকন্দদা রাস্ত্রপতি মির্জিয়োয়েবকা উননবা ঐনা থৌরাং তৌরি‍। মহাক্না ভারত্তা ইং ২০১৮দা লাক্লমবা ঐ নীংশিংলি‍। ইং ২০১৯দসু ভাইব্রেন্ত গুজরাত সম্মিত্তা মহাক্না ইকায়খুম্নরবা মীথুং ওইনা শরুক য়ারম্বনি‍। মসিগী মথক্তা, ঐনা মীফম অদু শরুক য়ারিবা অতৈ লুচিংবা খরগসু নাকল অনিগী ওইবা মীফমশিং পাঙথোক্কনি‍।
য়ু.এস.-ইন্দিয়া স্ত্রেতেজিক পার্তনরশিপ ফোরমগী চেয়ারমেন শ্রী জোন চেম্বর্সনা প্রধান মন্ত্রীগা উন্নখ্রে

য়ু.এস.-ইন্দিয়া স্ত্রেতেজিক পার্তনরশিপ ফোরমগী চেয়ারমেন শ্রী জোন চেম্বর্সনা ঙসি গান্ধীনগরদা প্রধান মন্ত্রী শ্রী নরেন্দ্র মোদীগা উন্নখ্রে। মমাংদা মখোয়না উনখিবশিং অদু প্রধান মন্ত্রীনা নৌহৌনা নিংশিংখি অমসুং ভারত অমসুং য়ু.এস.কী মরক্তা হেঙ্গৎলক্লিবা লৈবাক অনিগী ওইবা ললোন ইতিক অমসুং শেল-থুমগী মরীশিং অদু তরাম্না ওকখি। মহাক্না ভারত অমসুং য়ু.এস.কী মরক্তা হেঙ্গৎলক্লিবা কনভর্জেন্স অমসুং মখোয়গী স্ত্রেতেজিক পার্তনরশিপতা মপাঙ্গল কনখৎলক্লিবা অদু ফোংদোকখি। ভারত্তা মেনুফেকচরিং সেক্তরদা য়ু.এস.না শেল থাদবা হেঙ্গৎলকপবু মহাক্না তরাম্না ওকখি, অমসুং মেক ইন ইন্দিয়াগীদমক খুদোংচাবশিং এক্সপ্লোর তৌনবা য়ু.এস.কী কম্পেনিশিংদা বার্তন তৌখি।
অরুনাচল প্রদেশতগী মচিল মনাও অনিনা তমিলগী লৈবাক নীংবা ঈশৈ অমা শকপা য়েংবদা প্রধান মন্ত্রীনা অপেনবা ফোংদোকখ্রে

সুব্রমনিয়া ভারতিনা শকপা তমিলগী লৈবাক নীংবা ঈশৈ অমা অরুনাচল নুপী মচিল মনাও অনিনা শকপা য়েংবদা প্রধান মন্ত্রী, শ্রী নরেন্দ্র মোদীনা অপেনবা ফোংদোকখ্রে। ত্বীৎ অমদা, প্রধান মন্ত্রীনা অসুম্না ইখিঃ "মসি উবদা ঐহাক য়াম্না অপেনবা অমসুং চাউথোকপা পোকচৈ। অরুনাচল প্রদেশতগী ঐখোয়গী য়ুব শক্তি ওইরিবা মচিল তুমখৎলক্লিবা স্তারশিং অসিবু তমিলদা ঈশৈ শক্তুনা 'এক ভারত, শ্রেস্থা ভারত'কী ইথিল ময়েক শেংহনবগীদমক থাগৎচরি।"
দ্রগ ফ্রী ইন্দিয়াদা পাংথোকপা কেম্পেনগীদমক প্রধান মন্ত্রীনা ভীদিওদা ৱা ঙাংখিবা

আর্ত ওফ লিভিং ফাউন্দেসন্না শিন্দুনা পাংথোকপা ‘কেম্পেন ফোর দ্রগস ফ্রী ইন্দিয়া’দা প্রধান মন্ত্রী শ্রী নরেন্দ্র মোদীনা ভীদিও পাওজেলগী থোংদা ৱা ঙাংখ্রে। পাওজেল অদু ঙসি হিসারগী গুরু জম্বেশ্বর য়ুনিবর্সিতীদা পাংথোকপা থৌরম অমদা শন্দোকখি। লৈবাক অসিদা দ্রগনা কিহনলক্লিবা অসি থেংনবগী মায়কৈদা শ্রী শ্রী রবি শঙ্করনা হোৎনরিবশিং অমসুং আর্ত ওফ লিভিং ফাউন্দেসনগী থৌদাং অদু প্রধান মন্ত্রীনা মহাক্কী ৱারোলদা থাগৎপা ফোংদোকখি। দ্রগ অসি সমাজ অসিদা চাউনা কিহল্লক্লিবা অমনি হায়না ফোংদোক্লদুনা প্রধান মন্ত্রীনা হায়খি মদুদি ৱার্ল্দ হেল্থ ওর্গনাইজেসন্না চাউরাক্না পাবগী মতুং ইন্না মালেম অকোয়বদা মীওই কোতি অহুম হেন্না দ্রগতা লাইচুরদুনা নারি। প্রধান মন্ত্রীনা হায়খি মদুদি নহা কয়ানা পোৎকী মগুন অদু শেরান্ননা শিজিন্নদুনা লাইচুবা অদু উবদা অকিবা ফাওই। প্রধান মন্ত্রীনা হায়খি, “দ্রগশিং অসি অফবা নত্তে। দ্রগশিংবু ফজনবগী মওংদা লৌরিবা অসি অচৌবা অরানবা ৱাখল্লোন অমনি।” শ্রী নরেন্দ্র মোদীনা হায়খি মদুদি হকশেলগী প্রোব্লেমশিংগী মথক্তা পোৎকী মগুন শেরান্ননা শিজিন্নবনা মরম ওইদুনা ইমুং মনুংবু মাংহন তাকহল্লিবা নার্কোতিক্স ত্রেদ অসি লৈবাক অসিগী সেফতী অমসুং সেক্যুরিতীদা অচৌবা অকিবা অমা ওইরি। নার্কোতিক্স ত্রেদ অসি তেরোরিস্তশিং অমসুং এন্তি–নেস্নেল এলিমেন্তশিংগীদমক খ্বাইদগী চাউবা শেন্থোক লাকফম অমা ওইরি। হকচাংফবা পুন্সি অমগীদমক, নুংঙাই য়াইফবা ইমুং অমগীদমক, জাতি অসিগী হেন্না ফবা তুংগী অমদি সেফতী অমসুং সেক্যুরিতীগীদমক ‘নো তু দ্রগস’ হায়নবা প্রধান মন্ত্রীনা নহাশিংদা তকশিনখি। মহাক্না হায়খি মদুদি মশানা মশাবু থাজবা থম্বা মখোয়শিং অদু দ্রগক্কী খয়াত্তা তাদে। ৱারী ৱাতাই শান্নবা, কাউন্সেলিং অমসুং মখা তানা নুংশিবীবা অমসুং তেংবাংবীবগী খুত্থাংদা লায়চুরবশিংবু রিহেবিলিতেসনগী লম্বীদা পুরকপা ঙম্মি হায়না প্রধান মন্ত্রীনা মখা তাখি। দ্রগ এদিক্সন্না কিহনলক্লিবা অসি লাকশিন্নবা কেন্দ্র সরকারনা পায়খৎলিবা তোঙান তোঙানবা ইনিসিয়েতিবশিং অদু প্রধান মন্ত্রীনা শমলপ্না পাওদমখি। মসিগা মরী লৈননা মহাক্না ২০১৮দা হৌদোকখিবা দ্রগ দিমান্দ রিদক্সনগী নেস্নেল এক্সন প্লানগী মতাংদা মহাক্না পাওদমখি। লৈবাক্কী মফম কয়াদা কোলেজশিংগী মহৈরোইশিংনা ভীদিও কনফরেন্সকী থোংদা প্রধান মন্ত্রীগী ৱারোল অদু তাখি।
পি.এম.না স্তেন্দ অপ ইন্দিয়াগী ৬শুবা কুমওন্না লাকপদা ভারতকী ওন্তপ্রিনোরিএল ইনর্জী অদু হায়লাইৎ তৌখ্রে

প্রধান মন্ত্রী, শ্রী নরেন্দ্র মোদীনা স্তেন্দ অপ ইন্দিয়া ইনিসিএতিব অসি ভারতকী ওন্তপ্রিনোরিএল ইনর্জী চেনেলাইজ তৌনবা হৌজিক পাইখৎলিবা থৌরাংশিং অসিগী শরুক অমনি হায়খ্রে। ঙসি স্তেন্দ অপ ইন্দিয়া ইনিসিএতিব অসি চহি তরুক মপুং ফারে। প্রধান মন্ত্রীনা ত্বিত তৌখি: “ভারত অসি ওন্তপ্রিনোরিএল ইনর্জীনা থল্লি অমসুং স্তেন্দ অপ ইন্দিয়া ইনিসিএতিব অসি মসিগী ৱাখল্লোন অসিবু মখা তানা খুমাং চাউশিনহন্নবা অমসুং চাউখৎহন্নবা চেনেলাইজ তৌনবা হৌজিক পাইখৎলিবা থৌরাংশিং অসিগী শরুক অমনি।”
মন্ত্রীমন্দলনা ভারত অমসুং মালেসিয়াগী মরক্তা কম্পেনী সেক্রেতরীশিপকী লমদা ম্যুচেল কোওপরেসনগীদমক  য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মালেসিয়াগী মরক্তা লৈবাক অনিমক্তা কম্পেনী সেক্রেতরী প্রেক্তিস তৌবগী স্তেতস অমসুং প্রেসতিজ হেঙ্গৎনবা ম্যুচেল কোওপরেসনগীদমক অমসুং এসিয়া-পেসিফিক রিজন্দা ঙমখৈ লান্না কম্পেনী সেক্রেতরীশিং চত্থোক চৎশিন তৌবদা লায়থোকহন্নবা য়ানা ৱারোল অমা খুৎয়েক পীনবদা অয়াবা পীখ্রে। পোইন্ত নাইনা শন্দোকপা ৱারোল “ইন্সতিত্যুৎ ওফ কম্পেনী সেক্রেতরীজ ওফ ইন্দিয়া (আই.সি.এস.আই)” অমসুং “মালেসিয়ন এসোসিয়েসন ওফ কম্পেনী সেক্রেতরীজ (এম.এ.সি.এস.)” গী মরক্তা য়ানা ৱারোলদা মন্ত্রীমন্দলনা অয়াবা পীবা অসিনা জুরিদিক্সন অনিমক্তা তেংবাং চেৎশিলহন্নবা অমসুং কম্পেনী সেক্রেতরী প্রেক্তিস তৌবগী স্তেতস অমসুং প্রেসতিজ হেঙ্গৎপা অমসুং এসিয়া-পেসিফিক রিজন্দা ঙমখৈ লান্না কম্পেনী সেক্রেতরীশিং চত্থোক চৎশিন তৌবদা লায়থোকহল্লগনি। য়ুমফম: ইন্সতিত্যুৎ ওফ কম্পেনী সেক্রেতরীজ ওফ ইন্দিয়া (আই.সি.এস.আই) অসি ভারত্তা কম্পেনী সেক্রেতরীশিংগী প্রোফেসন দিবেলপ অমসুং রেগুলেৎ তৌনবা দি কম্পেনী সেক্রেতরীজ এক্ত, ১৯৮০ (এক্ত নম্বর ৫৬ ওফ ১৯৮০) ভারতকী পার্লিয়ামেন্তকী এক্ত অমনা লিংখৎখিবা স্তেত্যুতোরী বোদী অমনি। মালেসিয়ন এসোসিয়েসন ওফ কম্পেনী সেক্রেতরীজ (এম.এ.সি.এস.) অসি কম্পেনী সেক্রেতরীশিংগী মালেসিয়াগী ওইবা প্রোফেস্নেল বোদী অমনি। মখোয়গী মরুওইবা পান্দমদি মালেসিয়াদা প্রেক্তিস তৌরিবা কম্পেনী সেক্রেতরীশিংগী প্রোফেস্নেল কোম্পিতেন্স অমসুং স্তেতস ফগৎহনবা অমসুং খুমাং চাউশিনবনি।
প্রধান মন্ত্রীনা শক্নাইরবা ইকোনোমিস্ত অমসুং এনভাইরোনমেন্তেলিস্ত প্রোফেসর রাধামোহোন্না লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা ইকোনোমিস্ত অমসুং এনভাইরোনমেন্তেল প্রোফেসর রাধামোহোন জিনা লৈখিদবদা থমোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “প্রোফেসর রাধামোহোন জিনা মরুওইনা লেঙদবা অমসুং ওর্গানিক ওইবা থৌওংশিংগী লৌউ-শিংউবদা য়াম্না থৱায় য়াওবা মীশক্নি। মহাকপু ইকোনোমী অমসুং ইকোলোজীগী হিরমদা মরী লৈনবা মহাক্কী লৌশিংগীদমক ইকাই খুম্নবা পীজরি। মহাক্না লৈখিদবা অসি নুঙাইতবা অমনি। মহাক্কী ইমুং-মনুং অমসুং মহাকপু পামজবা মীওইশিংগী অৱাবদা শরুক য়াজরি। ওম শান্তি”।
প্রধান মন্ত্রীনা হয়েং নহা ওইরিবা ইনোভেতরশিং অমসুং স্তার্ত-অপ ইন্ত্রপ্রিনরশিংগা উনদুনা ৱারী শান্নগনি

প্রধান মন্ত্রী শ্রী নরেন্দ্র মোদীনা হয়েং নহা ওইরিবা ইনোভেতরশিং অমসুং স্তার্ত-অপ ইন্ত্রপ্রিনরশিংগা উনদুনা ৱারী শান্নবগী থৌরমদা শরুক য়াগনি। প্রধান মন্ত্রীনা হায়খি, “হয়েং অয়ুক পুং ৯:৩০ তাবা মতমদা, ঐহাক্না স্তার্ত-অপ অমসুং ইনোভেসনগী, মালেম পুম্বদগী লাকপা নহাশিংগা উনদুনা ৱারী শান্নগনি। ৱারী শান্নবা অসিনা লমজিং-লমতাক্লিবা নহা ওইরিবা ইনোভেতরশিংগী মফমদগী মখোয়গী ৱাফমশিং তাবগী খুদোংচাবা অদু ফংলগনি। ভারত্তা স্তার্ত-অপ্স অমসুং ইনোভেসনগী হব অমা উবা ফংলি। হয়েংগী ৱারী শান্নবা অসিদা মকোকথোংবা ইনক্যুবেসন সেন্তরশিং অমসুং লেবোরেতরীশিংদগী নহাশিংসু শরুক য়াগনি। হয়েংগী উনদুনা ৱারী শান্নবগী থৌরম অসিদা শরুক য়ারনবা ঐহাক্না অখন্ননা ঐহাক্কী নহা ওইরিবা মরূপশিংগী মফমদা খঙহঞ্জরি। উনদুনা ৱারী শান্নবগী থৌরম অসি নখোয়না নরেন্দ্র মোদী মোবাইল এপ্লিকেসন নত্রগা @DDNewsLiveকী থোংদা শরুক য়াবা য়াগনি। করিগুম্বা নখোয়না মখল অমা হেক্তগী ৱাখল্লোন নত্রগা সজেসন লৈরগদি সোসিয়েল মীদিয়াদা সেয়র তৌবীয়ু।”
প্রধান মন্ত্রীনা নই দিল্লীদা আরোগ্য মন্থনগী থৌরমদা শরুক য়াগনি

প্রধান মন্ত্রী শ্রী নরেন্দ্র মোদীনা ওক্তোবর ১, ২০১৯দা নই দিল্লীদা লৈবা বিজ্ঞান ভবন্দা পাংথোক্কদবা আরোগ্য মন্থনগী থৌরমদা থৌরম মপু ওইগনি। নুমিৎ নিনি পাংথোক্কদবা থৌরম অদু আয়ুশ্মান ভারত পি.এম.-জে.এ.ৱাই.গী চহি অমা ফারকপগা মরি লৈননা নেস্নেল হেল্থ মিসন্না পাংথোকপনি। প্রধান মন্ত্রীনা থৌরম অদুদা আয়ুশ্মান ভারতকী অনৌবা মোবাইল এপ অমা হৌদোক্কনি। মহাক্না ‘আয়ুশ্মান ভারত স্তার্ত-অপ গ্রান্দ চেলেঞ্জ’সু হৌদোক্কনি অমসুং মসিগা লোইননা থৌরম অসিদা নীংশিং স্তাম্প অমসু ফোংগনি। প্রধান মন্ত্রীনা থৌরম অসিদা আয়ুশ্মান ভারত পি.এম.-জে.এ.ৱাই.গী খনগৎলবা কান্নবা ফংলশিংগা ৱারী শানগনি। মহাক্না পি.এম.-জে.এ.ৱাই.গী মতাংদা পাংথোকপা এগজিবিসন অমা য়েংগনি, মদুদা স্কিম অসিগী হৌখিবা চহি অমগী খোংচৎ অদু উৎকনি। আরোগ্য মন্থনগী পান্দম অসি পি.এম.-জে.এ.ৱাই.গী মরু ওইবা স্তেকহোল্দর পুম্নমকপু অমত্তা ওইনা পুনশিন্নহন্নবগীদমক প্লেৎফোর্ম অমা শেম্বনি, মদু হৌখিবা চহি অমদা স্কিম অসিগী থবক পাইখৎপদা থেংনখিবা শিংনবশিংগী মতাংদা ৱারী-ৱাতাই তৌনবগা লোইননা মসিবু হেন্না ফজনা থবক পাইখৎনবা অনৌবা ৱাখল্লোন অমদি থৌওং পুথোকপা ঙম্নবনি। থৌরম অদুদা আরোগ্য মন্থনগী মরু ওইবা পুখৎলকপা ৱাফমশিং অদুসু পুথোক্কনি। প্রধান মন্ত্রী নরেন্দ্র মোদীনা সেপ্তেম্বর ২৩, ২০১৮দা আয়ুশ্মান ভারত পি.এম.-জে.এ.ৱাই. হৌদোকখিবনি।
মন্ত্রী-মন্দলনা সেক্যুরিতীজ এন্দ একচেঞ্জ বোর্দ ওফ ইন্দিয়া অমসুং কনাদাগী মনিতোবা সেক্যুরিতীজ কম্মিসনগী মরক্তা লৈনরিবা বাইলেতরেল মেমোরেন্দম ওফ অন্দরস্তেন্দিং অসি অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা ঙসি সেক্যুরিতীজ এন্দ একচেঞ্জ বোর্দ ওফ ইন্দিয়া অমসুং কনাদাগী মনিতোবা সেক্যুরিতীজ কম্মিসনগী মরক্তা বাইলেতরেল মেমোরেন্দম ওফ অন্দরস্তেন্দিং খুৎয়েক পীনবদা অয়াবা পীখ্রে। কান্নবশিং: এম.ও.য়ু. অসিনা সেক্যুরিতীজ রিগ্যুলেসনশিংগী লমদা ক্রোস-বোর্দর কো-ওপরেসনগী ফোর্মেল বেসিস অমা লৈহন্নবা হোৎনরিবা অসিনা অমনা অমগী মতেং পাংনবদা মতেং পীগনি, সুপর্ভাইজরী ফঙ্কসনশিংগী পরফোর্মেন্স ফগৎহনবদা শরুক তমগনি, তেক্নিকেলগী লমদা লৈরিবা লৌশিং হেনগৎহনবদা মতেং পাংলগনি অমসুং সেক্যুরিতীজ মার্কেৎশিং গভর্ন তৌরিবা আইনশিং অমসুং রিগ্যুলেসনশিং অসি নীংথিনা এনফোর্সমেন্ত তৌবা ঙমহল্লগনি। এম.ও.য়ু. অসিনা মনিতোবাদগী ইনভেস্তরশিংবু সেবীদা এফ.পি.আই. অমা ওইনা রেজিস্ত্রেসন তৌবগী ইলিজিবল ওইহল্লগনি। কান্নবা: কনাদাগী মনিতোবা প্রোভিন্সতা লৈরিবা এন্তিতীশিং অসিনা সেবীদা ফোরেন পোর্তফোলিও ইনভেস্তর (এফ.পি.আই.) ওইনা রেজিস্ত্রেসন তৌবগী অপাম্বা লৈ, মসিগীদমক প্রি-কন্দিসনশিংগী মরক্তা মপাল লৈবাক/প্রোভিন্স অমগী সেক্যুরিতীজ মার্কেৎ রিগ্যুলেতরনা ইন্তর্নেস্নেল ওর্গনাইজেসন ওফ সেক্যুরিতীজ কম্মিসন্স মল্তিলেতরেল মেমোরেন্দম ওফ অন্দর্স্তেন্দিং (আই.ও.এস.সি.ও. এম.এম.ও.য়ু.)গী সিগনেতরী অমা ওইগদবনি হায়বা অসি অমনি। সেবিগা লোয়ননা বাইলেরেল এম.ও.য়ু. অমা খুৎয়েক পীনবা অসি সেবিদা মনিতোবাগী এন্তিতীশিংবু এফ.পি.আই. ওইনা রেজিস্তর তৌনবা অয়াবা পীবদা তঙাই ফদে। বাইলেতরেল এম.ও.য়ু. অসি খুৎয়েক পীনবনা অপুনবা এসেস অন্দর কস্তদী লুপা করোর ২,৬৬৫ ওইবগা লোয়ননা মনিতোবা দোমিসাইল্দ এফ.পি.আই. কুনরোমদা কান্নবা পীরবা য়াই হায়না পান্নরি অমসুং মসিনা ভারতকী মার্কেৎশিংদা মখা তানা ইনভেস্ত তৌনবগীদমক ইলিজিবল ওইহল্লগনি।
পি.এম.না বুদ্ধা পুর্নিমা নুমিৎতা ভর্চ্যুএল বেসাক গ্লোবেল সেলেব্রেসন্সকী থৌরমদা মরু ওইবা ৱারোল থমগনি

প্রধান মন্ত্রী শ্রী নরেন্দ্র মোদীনা মে ২৬, ২০২১গী অয়ুক পুং ৯:৪৫ তাবা মতমদা বদ্ধা পুর্নিমাগী ভর্চ্যুএল বেসাক গ্লোবেল সেলেব্রেসন্সকী থৌরমদা মরু ওই ৱারোল থমগনি। থৌরম অসি ইন্তরনেস্নেল বুদ্ধিস্ত কনফেদরেসন (আই.বি.সি.)গা লোইননা খুৎশম্নদুনা কলচর মন্ত্রালয়না পাঙথোকপনি অমসুং মসিদা মালেম শিনবা থুংবদা লৈরিবা বুদ্ধিস্ত সংঘশিংগী খ্বাইদগী মকোক থোংবা পুম্নমক্না শরু য়াবা উবা ফংগনি। লাইনিং-লাইশোনগী ওইবা মীতিন অসিদা মালেমগী বুদ্ধিস্ত লাইনিং চৎপা খ্বাইদগী মমিং লৈরবা লুচিংবা ৫০ হেনবনা ৱারোল থমগনি।
প্রধান মন্ত্রীনা কন্সত্রক্সন তেক্নোলোজী ইন্দিয়া থৌরমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি বিজ্ঞান ভবনদা পাংথোকপা কন্সত্রক্সন তেক্নোলোজী ইন্দিয়া থৌরম ২০১৯দা ৱা ঙাংখ্রে। ইমুং খুদিংমক্না য়ুম অমমমগী মংলিবা মংলান অদু মংফাওহন্নবগী মায়কৈদা কেন্দ্র সরকারগী ৱারেপ অদু থবক ওইনা পাংথোক্লে হায়না প্রধান মন্ত্রীনা ফোংদোকখি। প্রধান মন্ত্রী অৱাস য়োজনা, ঐচ.আর.আই.দি.এ.ৱাই. অমদি অমরুৎ য়াওনা স্কিম কয়াগী মরুওইবা পোৎলমশিংনা হাউজিং সেক্তরবু ত্রান্সফোর্ম তৌবগী মায়কৈদা চংশিল্লি হায়না মহাক্না হায়খি। তোঙান তোঙানবা জিওগ্রাফীকেল কন্দিসনশিংদা তেক্নোলজী চানহনবা অসিসু মায়োক্নরিবা অমনি হায়না মহাক্না ফোংদোকখি। ভারত্তা লৈরিবা মীওই খুদিংমকপু ২০২২ ফাওবদা মতিক চাবা ময়ুম অমমম লৈহন্নবা মহাক্কী মংলান অদু প্রধান মন্ত্রীনা অমুক হন্না ফোংদোকখি। মহাক্না ওফিস পায়বা মতমগী মনুংদা য়ুম কোতি ১.৩ শাখ্রে হায়না মহাক্না ফোংদোকখি। মহাক্না মীপুম খুদিংমকপু পুন্না থবক তৌমিন্নদুনা কেপাসিতী হেঙ্গৎহন্নবা অমসুং লাইরবশিংবু তেংবাংনবা খঙহনখি। সরকার অসিনা তেক্স অমসুং অতোপ্পা ইন্সেন্তিবশিংগী থোংদা মীয়াম্না য়ুম লৈবদসু হেন্না লায়থোকহল্লে হায়না প্রধান মন্ত্রীনা ফোংদোকখি। রিয়েল ইস্তেত (রেগুলেসন এন্দ দিবেলপমেন্ত) এক্ত, (আর.ই.আর.এ.)না শেমগৎ–শাগৎলিবশিংদা কঞ্জুমরশিংগী থাজবা হেঙ্গৎহল্লে অমদি রিয়েল ইস্তেত সেক্তরদা ত্রান্সপিরেন্সী পুরক্লে হায়না মহাক্না ফোংদোকখি। কন্সত্রক্সন সেক্তরদা হৌজিক্তি দিজাস্তর–রেসিলিয়েন্স, ইনর্জী ইফিসেন্সী অমসুং লোকেল ইনোবেসন্দা হেন্না চাউবা মীৎয়েং থম্লে হায়না মহাক্না ফোংদোকখি। গ্লোবেল হাউজিং তেক্নোলোজী চেলেঞ্জ অসিনা ইন্তর্নেস্নেল স্তেন্দরদা ভারতকী কন্সত্রক্সন ইকোসিস্তেম ৱাংখৎহনবদা মতেং পাংবা ঙমগনি হায়না প্রধান মন্ত্রীনা ফোংদোকখি। ২০১৯গী এপ্রিলদগী ২০২০গী মার্চ ফাওবগী মতম অসি কন্সত্রক্সন তেক্নোলোজীগী চহী হায়না পালন তৌরগনি হায়না মহাক্না লাওথোকখি।
প্রধান মন্ত্রীনা ফার্মা ইন্দস্ত্রীগী লুচিংবশিংগা উনদুনা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সসকী থোংদা ফার্মা ইন্দস্ত্রীগী লুচিংবশিংগা উনদুনা ৱারী শানখ্রে। প্রধান মন্ত্রীনা হায়খি মদুদি কোবিদ-১৯গী শিংনরকপা থেংনবদা ফার্মা প্রদ্যুসরশিং অমসুং দিস্ত্রিব্যুতরশিংগী য়াম্না মরুওইবা থৌদাং লৈরি। মহাক্না হায়খি মদুদি ফার্মা ইন্দস্ত্রীশিংনা দরকার ওইবা হিদাক-লাংথক, মেদিকেল কিৎ অমসুং ইক্বিপমেন্তশিং পুথোকপদা নত্তনা অনৌবা অমসুং ইনোবেতিব ওইবা সোলুসনশিং পুথোক্নবা হোৎনবসু দরকার ওই। মহাক্না হায়খি মদুদি সরকারনা ইন্দস্ত্রীশিংবু এক্তিব ফার্মাতিকেল ইনগ্রিদেন্তস (এ.পি.আই.)গী সপ্লাই ঙাক্তুনা থম্বদা তেংবাংনবা ৱাফম থম্লি। মহাক্না হায়খি মদুদি লৈবাক অসিদা ক্রিতিকেল দ্রগশিং অমসুং মেদিকেল ইক্বিপমেন্তশিংগী পোত্থোক মরাং কাইনা পুথোক্নবগীদমক মথংশিৎনা লুপা কোতি ১০,০০০ অমসুং লুপা কোতি ৪,০০০গী মমল ওইবা স্কিমশিং অয়াবা পীখ্রে। প্রধান মন্ত্রীনা ইন্দস্ত্রীগী লুচিংবশিংদা কোবিদ-১৯গীদমক আর.এন.এ. তেস্তিং কিৎশিং শাবগী থবক ৱার ফুতিংদা তৌনবা ৱাফম থমখ্রে। মহাক্না হিদাক-লাংথক্কী রিতেলরশিং অমসুং ফার্মাসিস্তশিংদা মীৎকুপ নাহুম শিংনা লৈদুনা হিদাক-লাংথক্কী ব্লেক মার্কেৎ অমসুং পৈশিন্দুনা থম্বদগী ঙাকথোক্নবা হায়খি। ওইথোকপা য়ারিবা মখৈ য়াম্না চাউনা হিদাক লাংথক্কী সপ্লাই থিংনবা মহাক্না সজেস্ত তৌখি। প্রধান মন্ত্রীনা হায়খি মদুদি দরকার ওইবা পুংফম অসিদা ফার্মা ইন্দস্ত্রীশিংগীদমক লেপ্পা লৈতনা থবক তৌবা মথৌ তাই অমদি ফার্মা সেক্তরদা ৱার্কফোর্সকী অৱাৎপা লৈহল্লোইদবনি। মহাক্না ফার্মাসীশিংদা সোসিয়েল দিস্তেন্সিং ঙাক্তুনা থম্বা ঙম্নবগীদমক হোম-দেলিবরী মোদেল এক্সপ্লোর তৌনবা অমদি ভাইরস শন্দোরকপা থিংনবগীদমক দিজিতেল পেমেন্ত মেকানিজম শিজিন্নবা প্রমোৎ তৌনবা ৱাফমসু হৌদোকখি। ফার্মাতিকেল এসোসিয়েসন্না ক্রাইসিসকী মতম অসিদা মহাক্কী লিদরশিপকীদমক প্রধান মন্ত্রীবু থাগৎপা ফোংদোকখি। এসোসিয়েসন্না হায়খি মদুদি মখোয়না দরকার ওইবা হিদাক-লাংথকশিং অমসুং ইক্বিপমেন্তশিংগী সপ্লাই ঙাক্তুনা থম্নবা অচেৎপা ৱাফম থম্লি অমদি ভেক্সিন দিবেলপ তৌবদসু থবক তৌরি। মখোয়না হায়খি মদুদি ফার্মা সেক্তরগীদমক সরকারগী পোলিসী লাউথোকখিবনা সেক্তর অসিদা অচৌবা ইনোৎ অমা পীরগনি। শিপ্পিং, কেমিকেল্স অমসুং ফর্তিলাইজর্সকী কেন্দ্রগী রাজ্য মন্ত্রী, প্রিন্সিপাল সেক্রেতরী, কেবিনেত সেক্রেতরী, ভারত সরকারগী হেল্থ, তেক্সতাইল, ফার্মাতিকেল বিভাগকী সেক্রেতরীশিং অমদি ইন্দিয়ান ফার্মাতিকেল এলাইন্স, ইন্দিয়ান দ্রগ মেনুফেকচর এসোসিয়েসন, ওর্গনাইজেসন ওফ ফার্মাতিকেল প্রদ্যুসর্স ওফ ইন্দিয়া, ওল ইন্দিয়া ওর্গনাইজেসন ওফ কেমিস্ত এন্দ দ্রগিস্ত, তেরেন্ত ফার্মাতিকেল্স, বল্ক দ্রগ মেনুফেকচরিং এসোসিয়েসন অমসুং এসোসিয়েসন ওফ মেদিকেল দিভাইস ইন্দস্ত্রী য়াওনা ফার্মাতিকেল এসোসিয়েসনদগী মকোকথোংবা মীহুৎশিংনা ৱারী শানবা অদুদা শরুক য়াখি।
দিৱালিগী য়াইফ-পাউজেলগীদমক প্রধান মন্ত্রীনা ইজরেলগী প্রধান মন্ত্রীবু থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা ইজরেলগী প্রধান মন্ত্রী শ্রী নাফতালি বেন্নেৎপু মহাক্কী দিৱালিগী য়াইফ-পাউজেলগীদমক থাগৎপা ফোংদোকখ্রে। শ্রী বেন্নেৎকী ত্বীৎকী পাউখুম অমদা শ্রী মোদীনা ত্বীৎ তৌখি: “অঙকপনা থল্লবা য়াইফ-পাউজেলগীদমক ঐহাক্কী নুংশিরবা মরূপ @naftalibennett অদোম্বু থাগৎচরি। অদোম্বুসু নুংঙাইরবা দিৱালিগী য়াইফ-পাউজেল পীজরি।”
পি.এম.না মে ২৮দা গুজরাত্তা চৎকদৌরি

প্রধান মন্ত্রী শ্রী নরেন্দ্র মোদীনা মে ২৮, ২০২২দা গুজরাত্তা চৎকনি। অয়ুং পুং ১০ রোম তারকপদা প্রধান মন্ত্রীনা আতকোৎ, রাজকোৎকী নৌনা শাবা মতুশ্রী কে.দি.পি. মলতিস্পেসিএলিতী হোস্পিতালদা চৎকনি। মসিগী মতুংদা ভেন্যু অসিদা মীয়ামগী ওইবা থৌরম অমদা মহাক্না ৱা ঙাংগনি। মতুংদা নুমিদাং ৱাইরম পুং ৪ তারকপদা প্রধান মন্ত্রীনা মহাত্মা মন্দির, গান্ধিনগরদা ‘সহকার সে সমৃদ্ধি’গী মতাংদা কোওপরেতিব ইন্সতিত্যুসন কয়ামরুমগী লুচিংবশিংগী সেমিনার অমদা ৱা ঙাংগনি, মসিদা মহাক্কা আই.এফ.এফ.সি.ও., কালোলদা শাবা নেনো য়ুরিয়া (লিক্বিদ) প্লান্ত শঙ্গাগনি। পি.এম.না গান্ধিনর চৎপা গুজরাতকী কোওপরেসন সেক্তরনা অপুনবা লৈবাক অসিগী ওইনা ফীদম্নীংঙাই ওইবা মোদেল অমা ওইরি। কোওপরেতিব সেক্তরদা রাজ্য অসিগী ওইনা সোসাইতী ৮৪,০০০ হেন্না লৈ। মেম্বর লাখ ২৩১না সোসাইতীশিং অসিগী মরী লৈনরি। রাজ্য অসিদা কোওপরেতিবকী ইহৌ মপাঙ্গল কনখৎহন্নবগী মাইকৈদা পাইখৎপা শীংথানীংঙাই ওইবা খোঙথাং অমা ওইনা মহাত্মা মন্দির, গান্ধিনগরদা ‘সহকার সে সমৃদ্ধি’ হায়বা অসিদা কোওপরেতিব ইন্সতিত্যুসন কয়ামরুমগী লুচিংবশিংগী সেমিনার অমা পাঙথোক্কনি। রাজ্য অসিগী কোওপরেতিব ইন্সতিত্যুসন কয়ামরুমদগী মীহুৎ ৭,০০০ হেনবনা সেমিনার অসিদা শরুক য়াগনি। লৌমীশিংদা পোত্থোক পুথোকপদা শাহৌ পীগদবা পাম্বৈশিং পীনবা অমসুং মখোয়গী শেন্থোক হেনগৎহনবদা মতেং পাংনবা খোঙথাং অমা ওইনা প্রধান মন্ত্রীনা লুপা করোর ১৭৫ চংনা আই.এফ.এফ.সি.ও., কালোলদা শাখিবা নেনো য়ুরিয়া (লিক্বিদ) প্লান্ত শঙ্গাগনি। অলত্রামোদর্ন নেনো ফর্তিলাইজর প্লান্ত অসি নেনো য়ুরিয়া শীজিন্নদুনা মহৈ-মরোংগী পোত্থোক হেনগৎহন্নবগী ৱাখল্লোনগা লোয়ননা লিংখৎখি। প্লান্ত অসিনা নোংমদা মিলিলিতর ৫০০গী বোত্তল লাখ ১.৫ পুথোক্কনি। পি.এম.না আতকোৎ, রাজকোৎতা চৎপা প্রধান মন্ত্রীনা চৎকদবা মতুশ্রী কে.দি.পি. মলতিস্পেসিএলিতী হোস্পিতাল অসি শ্রী পতেল সেবা সমাজনা চল্লাইরি। মসিদা হায় এন্দ মেদিকেল ইক্বিমেন্ত থমগনি অমসুং লমদম অসিগী মীয়ামদা মালেমগী থাক্কী হেল্থকিয়র ফেসিলিতীশিং ফংহনগনি। খোঙচৎ অসিগী মতুংদা প্রধান মন্ত্রীনা মীয়ামগী ওইবা থৌরম অমদা ৱা ঙাংগনি।
ইনভাইরোনমেন্তগী মতেং পীননবা ব্রিক্স লৈবাকশিংগী মরক্তা এম ও য়ু খুৎয়েক পীনখিবা অদু  মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ইনভাইরোনমেন্তগী মতেং পীননবা ব্রিক্স লৈবাকশিংগী মরক্তা এম ও য়ু খুৎয়েক পীনখিবা অদু য়ারে । এম ও য়ু অদু ২০১৮গী জুলাইদা খা–অফ্রিকাগী জোহান্নেসবার্গতা পাংথোকখিবা ১০সুবা ব্রিক্স মীফমদা খুৎয়েক পীনখিবনি । মখাগী হিরমশিং অসিদা মতেং পীনবা হায়না এম ও য়ু অদুদা য়ানখি : নুংশিৎ শেংহনবা; ঈশিং ; বাইওদাইভরসিতি ; ক্লাইমেত চেন্জ ; অমোৎপা লোইশিনবা; স্তেনেবল দিবলপমেন্ত অমসুং স্তেনেবল দিবলপমেন্ত গোলগী ২০৩০ এজেন্দা থবক ওইনা পায়খৎপা ; অমসুং শরুক য়ারিবা লৈবাকশিংনা য়ানরবা হিরমশিংদা মতেং পীনবা । এম ও য়ু অসিনা ব্রিক্স লৈবাকশিংগী মনুংদা অকোয়বগী ফিবম ঙাক-শেনবা অমসুং মহৌশাগী লনশিং শীজিন্নবগী মতাংদা মতম শাংনা মতেং পীনবা হেনগৎহনগনি অমসুং লৈবাক অমমমগী মশাগী আইনশিংগী মখাদা মরম চানা থবক তৌনদুনা নাকল খুদিংমক কান্নবা ফংহনগনি । লৈবাক অমা খক্তদা থেংনবা নত্তবা অকোয়বগী ফিবমগী ৱাথোকশিং অদুনা মালেম পুম্বগী ওইনা অচৌবা শিংনবা অমা ওইহল্লি । মালেমগী অপুনবা মীশিংগী চাদা ৪০ হেন্না খুন্দারিবা মালেমগী অচৌবা ইকনোমি মঙা ওইরিবা ব্রাজিল, রুসিয়া, ভারত , চাইনা অমসুং খা-অফ্রিকা লৈবাকশিংগী অপুনবা ব্রিক্সনা অকোয়বগী ফিবম ঙাক-শেন্নবা অমসুং তুংকোইনা চৎনগদবা অকোয়বগী ফিবম শেমগৎনবগী থৌদাং লৌবা হায়না এম ও য়ু অদুনা য়ানখি । এম ও য়ু অদুনা খ্বাইগী নৌবা তেক্নোলোজিশিং শীজিন্নদুনা অকোয়বগী ফিবম ঙাক-শেন্নবা, অইং –অশাগী খল কাইরকপা শেন্নবা অমসুং লম্লক্কী শা-উচেক ঙাক-শেনবগী থবক পায়খৎপগী ৱাফম য়াউরি । এম ও য়ু অসিগী মখাদা ব্রিক্স লৈবাকশিংগী মরক্তা সরকার অমসুং লনাই সেক্তরশিংগী মরক্তা অকোয়বগী ফিবম ঙাক-শেন্নবগী মতাংদা লৌশিং, খ্বাইগী ফবা থবকশিং অমসুং তেক্নিকেলগী পামবৈশিং পীথোক-পীশিনা তৌনবগী ৱাফম য়াউরি অমসুং মসিনা তুংকোইনা চৎনগদবা চাউখৎ-থৌরাংগী থবকশিং অমসুং অকোয়বগী ফিবম কাইহনদনবা থবকশিং পায়খৎপদা মতেং ওইগনি । এম ও য়ু অদুনা লৈবাকশিংনা পাম্নবা প্রোজেকশিং পায়খৎপগী অয়াবশিং পীরি ।
কার নিকোবরদা প্রধান মন্ত্রীঃ

ঙসি প্রধান মন্ত্রী নরেন্দ্র মোদী কার নিকোবরদা চৎখ্রে। মহাক্না সুনামী মেমোরিয়েলদা লৈপরেং অমা কৎখি অমসুং ৱাল ওফ লোস্ত সোল্সতা মৈরা অমা চুখৎখি। মহাক্না ইথৎশিংগী ত্রাইবেল লুচীংবশিং অমসুং শক্নাইরবা শান্নরোইশিংগা ৱারী শানখি। মীয়ামগী মীতিন অমদা , মহাক্না অরোংদা আই তি আই অমসুং অমসুং মোর্দন স্পোর্তস কমপ্লেক্স হাংদোকখি। মহাক্না মুস জেত্তি ময়াদা সোর প্রোতেক্সন ৱার্ক অমসুং কাম্বেল বে জেত্তি পাকথোকহন্নবগী উরেপ–উয়ুং তমখি। থৌরম অদুদা ৱা ঙাংদবদা প্রধান মন্ত্রীনা ইথৎশিং অদুগী মহৌশাগী ফজবা, কলচর, নাৎকী চৎনবী অমসুং আর্তকী মতাংদা পনখি। ইথৎশিং অদুগী ইমুং-মনুং অমসুং অপুনবগী চৎনবীগী মতাংদা মহাক্না হায়খি, মসিনা মরম ওইদুনা চহি ভারত খুন্নাইগী পাঙ্গল অমা ওইদুনা লাক্লি। মহাক্না থৌরম অসিদা মমাংদা সুনামী মেমোরিয়েলদা চৎলুবগী মতাংদা প্রধান মন্ত্রীনা পাউদমখি। সুনামী মতুংদা ইথৎশিং অমুক হন্না শেমজিন্নবা নিকোবর ইথৎশিংগী মীয়াম্না থবক কন্না শুবগীদমক মহাক্না থাগৎখি। মহাক্না হায়খি, ঙসি হাংদোক্লিবা প্রোজেকশিং অসিনা ইজুকেসন, হকশেল, থবক পীবা, স্কিল হেনগৎহনবা, চৎথোক-চৎশিন, পৱার, শান্নবা অমসুং তুরিজমদা মতম শাংনা চাউখৎহল্লগনি। প্রধান মন্ত্রীনা হায়খি, চাউখৎ-থৌরাংগী থবকশিং পায়খৎপদা মহাক্কী সরকারনা লৈবাক অসিগী শরুক অমা হেক্ত নৎত্রগা মীওই অমা হুন্দোক্লম্বগী ৱাখল মহাক্কী সরকারদা লৈতে। লাপ্পা হন্থহনবগী পান্দমদি থম্মোয়শিংগী মরক্তা নকশিন্নবগী ৱাখল্লোন অমা ফাওহনবনি। মহাক্না হায়খি, সি ৱালগী থবক অসি হেক লোইবগা কার নিকোবরগী ইথৎ অসি ঙাকথোকপদা মতেং পাংলগনি। আই তি আই অসিনা ইথৎ অসিগী নহারোলশিং স্কিল হেনগৎহন্দুনা শক্তি পীরগনি। মোর্দন স্পোর্তস কমপ্লেক্স অসিনা নহারোলশিংগী স্কিল হেনগৎহনবদা মতেং পাংগনি। তুংদা শান্নবগী অহেনবা মচাক কয়া হাপচিনগনি। প্রধান মন্ত্রীনা হায়খি, অন্দমান অমসুং নিকোবর ইথৎশিংগী মীয়াম হিংবদা লাইহন্নবা কেন্দ্র সরকারনা থবক পায়খৎলি। ইথৎশিং অসিদা হকশেলগী খুদোংচাবশিং হেন্না ফংহন্নবা থবক পায়খৎলি। অকোয়বগী ফিবম অমসুং কলচর ঙাক্তুনা থম্লগা চাউখৎ-থৌরাংগী থবকশিং পায়খৎলি। লৌউ-শিংউগী মতাংদা প্রধান মন্ত্রীনা হায়খি, কোপ্রাগী এম এস পি হেনগৎলে। ঙা ফাবগী থবক তৌরিবশিংদা শক্তি পীনবা সরকারনা থবক পায়খৎলি। লৈবাক অসিদা ঙা ফাবগী থবক অসি শেন্দোং হেন্না লৈনবা লুপা ক্রোর ৭০০০ থাদবা য়ারে। সমুদ্রা মপান্দা লৈবা লৈবাক অসিগী লম ঐখোয়গী ব্লু রিভোলুসনগী মরুওইবা মফমশিং ওইবা য়াই। সিৱিদ ফার্মিংগী থবক পুক্নিং থৌগৎলি অমসুং মতমগা চুনবা হি লৈনবা ঙামীশিংদা শেন্থং পীরি। সোলার ইনর্জি লোক্নবা ভারতনা কন্না থবক পায়খৎলি। সমুদ্রাগী শরুকশিং অসি রিনিউয়েবল ইনর্জি পুথোকপগী ওইথোকপা য়াবা মরাং কাইনা লৈরি। মসিগী থবক অসিগীদমক কার নিকোবরদা থবক কয়া পায়খৎলে। প্রধান মন্ত্রীনা হায়খি, কার নিকোবরগী ইথৎশিংগী অপুনবা শরুক অমসুং অনকপা মালাকা স্ত্রাইদ অসি লন-থুম অমসুং ঙাকশেনগী লমদা য়াম্না মরুওইবা অমনি। চুনবা চৎথোক-চৎশিনগী মচাকশিং শেমগৎলে। কাম্পবেল বে জেত্তি অমসুং মুস জেত্তিদা চাউখৎ-থৌরাংগী থবক কয়া পায়খৎলে।
প্রধান মন্ত্রীনা শিবমোগাদা থৱায় মাংখ্রবশিংগীদমক অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শিবমোগাদা থৱায় মাংখ্রবশিংগীদমক অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি মদুদি, “শিবমোগাদা থৱায় মাংখ্রবশিংগীদমক থৱায় হকচাং য়াওনা অৱাবা ফাওই। অৱাবা তারবা ইমুংদা অৱাবা ফোংদোক্লি। অশোকপশিংবু অথুবা মতমদা ফবা ওইরসনু হায়না ঐহাক্না থৌনিজরি। স্তেত সরকারনা অৱাবা তারবসিংদা অহম্বা মতেং পীগনি”।
প্রধান মন্ত্রীনা আহমেদাবাদকী এ.এম.এ.দা হয়েং জেন গার্দেন অমসুং কাইজেন একাদেমী শঙ্গারগনি

প্রধান মন্ত্রী, শ্রী নরেন্দ্র মোদীনা আহমেদাবাদকী এ.এম.এ.দা হয়েং ২০২১গী জুন ২৭কী অয়ুক্কী পুং ১১:৩০ তাবা মতমদা জেন গার্দেন অমসুং কাইজেন একাদেমী অমা শঙ্গারগনি। ত্বীত অমদা, প্রধান মন্ত্রীনা হায়, “হয়েং, জুনগী ২৭তা আহমেদাবাদকী এ.এম.এ.দা জেন গার্দেন অমসুং কাইজেন একাদেমী অমা শঙ্গারগনি। হায়রিবা অসি ভারত অমসুং জাপান অনিগী মরক্তা লৈবা অমত্তা ওইবা মরী অদু উৎপনি।
রধান মন্ত্রী শ্রী নরেন্দ্র মোদী অমসুং দেনমার্ক্কী প্রধান মন্ত্রী হর এক্সিলেন্সী মেতে ফ্রেদরিকসেনগী মরক্তা ফোন তৌনখ্রে

প্রধান মন্ত্রী শ্রী নরেন্দ্র মোদীনা ঙসি দেনমার্ক্কী প্রধান মন্ত্রী হর এক্সিলেন্সী মেতে ফ্রেদরিকসেনগা লোয়ননা তেলিফোন্দা ৱারী শানখ্রে। লুচিংবশিংনা কোবিদ-১৯ লাইচৎ থেংননবা লৈবাক অনিমক্তা লৌখৎলিবা খোংথাংশিং চাংদম্নখি। প্রধান মন্ত্রীনা ইনফেক্সন হেঙ্গৎপা তৌদনা লোকদাউনগী অথিংবা লৌথোকপদা দেনমার্কনা মায় পাকখিবদা অপেনবা ফোংদোকখি। ভারত অমসুং দেনমার্ক্কী এক্সপার্তশিংনা অমনা অমগী এক্সপরিয়েন্সতগী তমহৌনবা মখা তানা পাউ ফাওনবদসু য়ানবা পুরকখি। লুচিংবা অনিমক্না ভারত-দেনমার্ক মরী মখা তানা চেৎশিলহন্নবা মখোয়গী অপাম্বশিং ফোংদোক্নখি অমসুং পোস্ত-কোবিদ ৱার্ল্দদা লৈবাক অনিমক্না পুন্না থবক তৌমিন্নবা য়াবা লম্বীশিং খন্ন-নৈনখি। মখোয়না ২০২০গী মে ১২দা ফোরেন মিনিস্তর অনিগী মরক্তা জোইন্ত কমিসন মীতিং মায় পাক্না পাংথোকখিববু তরাম্না ওকখি। হেল্থ রিসর্স, ক্লিন অমসুং গ্রীন ইনর্জী অমসুং ক্লাইমেৎ চেঞ্জ রেসিলিয়েন্সগুম্বা সেক্তরশিংনা নাকল অনিগী বেনেফিসিয়েল কোলাবোরেসনগীদমক অকিবগী মশক ওইরবা স্কোপ ওফর তৌরি হায়বা য়ানরদুনা লুচিংবশিংনা ভারত অমসুং দেনমার্ক্কী মরক্তা অচেৎপা গ্রীন স্ত্রেতেজিক পার্তনরশিপ অমা শেম্বগী পান্দমগী মায়কৈদা থবক তৌনবা মখোয় মশানা ৱাফমশিং থমখি।